**“อธิบดีกอบชัย” เผย​เตรียมดีเดย์เปิดศูนย์ ITC 4.0 จ.อุดรธานี เต็มรูปแบบ​เร็วๆ​ นี้ เน้นการยกระดับสินค้าเกษตรแปรรูปครบวงจร**

จ.อุดรธานี 12 ธันวาคม 2561 - นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม พร้อมด้วย นายเจตนิพิฐ รอดภัย เลขานุการ​กรม กรมส่งเสริมอุตสาหกรรม (กสอ.) นายสุรพล ปลื้มใจ ผู้อำนวยการกองพัฒนาอุตสาหกรรมชุมชน ลงพื้นที่ตรวจเยี่ยมความคืบหน้าการดำเนินงานของศูนย์ปฏิรูปอุตสาหกรรม 4.0 หรือ ITC 4.0​ พร้อมสั่งการพื้นที่เตรียมเปิดให้บริการอย่างเป็นทางการเร็ว ๆ นี้ ณ ศูนย์ส่งเสริมอุตสาหกรรมภาคที่ 4

สำหรับศูนย์ปฏิรูปอุตสาหกรรม 4.0 (Industry Transformation Center) หรือ ศูนย์ ITC 4.0 จังหวัดอุดรธานี จัดตั้งขึ้นโดยใช้รูปแบบจากศูนย์ ITC ส่วนกลางมาปรับให้เข้ากับศักยภาพอุตสาหกรรมในพื้นที่ และนโยบายของเศรษฐกิจ​ในการพัฒนาพื้นที่ในภาคอีสานตอนบน ที่มุ่งเน้นการพัฒนาอุตสาหกรรมเกษตรแปรรูปและอุตสาหกรรมอาหารแปรรูปให้มีความเข้มแข็งและพัฒนาปรับปรุงผลิตภัณฑ์ให้สอดคล้องกับความต้องการของตลาดในโลกปัจจุบัน รวมถึงเป็นศูนย์ส่งเสริมพัฒนาผู้ประกอบการ SME และ OTOP ให้ก้าวเข้าสู่การเป็น SMEs 4.0 โดยศูนย์ดังกล่าวมีพื้นที่ให้บริการด้านต่าง ๆ อาทิ การบริการให้คำปรึกษาด้านการออกแบบผลิตภัณฑ์และบรรจุภัณฑ์ พื้นที่สำหรับบริการเครื่องจักรกลาง เช่น เครื่องหั่นอเนกประสงค์ เครื่องบดสับละเอียด เครื่องคั่วผสมปรุงรส เครื่องกวนผสม เครื่องบรรจุแนวตั้ง เครื่องซีลสายพานต่อเนื่อง เครื่องปริ้นสติ๊กเกอร์ เครื่องย้อมผ้า เตาอบลมร้อน เป็นต้น อีกทั้งยังมีการจัดพื้นที่ Co-working Space ที่มีอุปกรณ์อำนวยความสะดวกต่าง ๆ เช่น คอมพิวเตอร์สำหรับการสืบค้น และออกแบบ เครื่อง 3-D Printing สำหรับการออกแบบผลิตภัณฑ์และบรรจุภัณฑ์ โดยเปิดให้ผู้ประกอบการได้เข้ามาใช้งาน ตลอดจนยังมีบริการให้คำปรึกษาแนะนำการประกอบธุกิจในด้านต่าง ๆ นอกจากนี้ได้มีนักศึกษาจากมหาวิทยาลัยราชภัฏอุดรธานี สาขาการตลาด เข้ามารับบริการเครื่องจักรในผลิตต้นแบบผลิตภัณฑ์ เพื่อทดสอบสินค้าก่อนผลิตจริง ทั้งนี้ คาดว่าศูนย์ ITC 4.0 แห่งนี้ จะสามารถพร้อมเปิดให้บริการผู้ประกอบการอย่างเต็มรูปแบบได้เร็ว ๆ นี้ ### PRDIP (กลุ่มประชาสัมพันธ์ สำนักงานเลขานุการกรม) รายงาน / ภาพข่าว